CELEX: 62017CA0370
Language: et
Date: 2020-04-02 00:00:00
Title: Liidetud kohtuasjad C-370/17 ja C-37/18: Euroopa Kohtu (suurkoda) 2. aprilli 2020. aasta otsus (Tribunal de grande instance de Bobigny ja Cour de cassationi eelotsusetaotlused – Prantsusmaa) – Caisse de retraite du personnel navigant professionnel de l’aéronautique civile (CRPNPAC) versus Vueling Airlines SA (C-370/17), Vueling Airlines SA versus Jean-Luc Poignant (C-37/18) (Eelotsusetaotlus – Võõrtöötajad – Sotsiaalkindlustus – Määrus (EMÜ) nr 1408/71 – Kohaldatavad õigusaktid – Artikli 14 lõike 1 punkt a – Lähetatud töötajad – Artikli 14 lõike 2 punkti a alapunkt i – Töötaja, kes tavapäraselt töötab kahe või enama liikmesriigi territooriumil ja kes on tööle võetud ettevõtja filiaali või alalise esinduse poolt, mis asub liikmesriigi territooriumil, kus ei ole ettevõtja registrisse kantud asukoht – Määrus (EMÜ) nr 574/72 – Artikli 11 lõike 1 punkt a – Artikli 12a lõige 1a – Tõend E 101 – Siduvus – Tõend, mis on saadud pettuse teel või mida kasutatakse pettuslikult – Vastuvõtva liikmesriigi kohtu pädevus tuvastada pettus ja jätta tõend arvesse võtmata – Määruse nr 1408/71 artikli 84a lõige 3 – Pädevate asutuste koostöö – Kriminaalasjas tehtud kohtuotsuse seadusjõu siduvus tsiviilasja suhtes – Liidu õiguse esimus)

6.7.2020   
            
            
               ET
            
            
               Euroopa Liidu Teataja
            
            
               C 222/2
            
         
      Euroopa Kohtu (suurkoda) 2. aprilli 2020. aasta otsus (Tribunal de grande instance de Bobigny ja Cour de cassationi eelotsusetaotlused – Prantsusmaa) – Caisse de retraite du personnel navigant professionnel de l’aéronautique civile (CRPNPAC) versus Vueling Airlines SA (C-370/17), Vueling Airlines SA versus Jean-Luc Poignant (C-37/18)
      (Liidetud kohtuasjad C-370/17 ja C-37/18) (1)
      
      (Eelotsusetaotlus - Võõrtöötajad - Sotsiaalkindlustus - Määrus (EMÜ) nr 1408/71 - Kohaldatavad õigusaktid - Artikli 14 lõike 1 punkt a - Lähetatud töötajad - Artikli 14 lõike 2 punkti a alapunkt i - Töötaja, kes tavapäraselt töötab kahe või enama liikmesriigi territooriumil ja kes on tööle võetud ettevõtja filiaali või alalise esinduse poolt, mis asub liikmesriigi territooriumil, kus ei ole ettevõtja registrisse kantud asukoht - Määrus (EMÜ) nr 574/72 - Artikli 11 lõike 1 punkt a - Artikli 12a lõige 1a - Tõend E 101 - Siduvus - Tõend, mis on saadud pettuse teel või mida kasutatakse pettuslikult - Vastuvõtva liikmesriigi kohtu pädevus tuvastada pettus ja jätta tõend arvesse võtmata - Määruse nr 1408/71 artikli 84a lõige 3 - Pädevate asutuste koostöö - Kriminaalasjas tehtud kohtuotsuse seadusjõu siduvus tsiviilasja suhtes - Liidu õiguse esimus)
      (2020/C 222/02)
      Kohtumenetluse keel: prantsuse
      
         Eelotsusetaotluse esitanud kohus
      
      Tribunal de grande instance de Bobigny, Cour de cassation
      
         Põhikohtuasja pooled
      
      
         Hagejad: Caisse de retraite du personnel navigant professionnel de l’aéronautique civile (CRPNPAC) (C-370/17), Vueling Airlines SA (C-37/18)
      
         Kostjad: Vueling Airlines SA (C-370/17), Jean-Luc Poignant (C-37/18)
      
         Resolutsioon
      
      
                  1.
               
               
                  Nõukogu 21. märtsi 1972. aasta määruse (EMÜ) nr 574/72, millega määratakse kindlaks määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes rakendamise kord (muudetud ja ajakohastatud nõukogu 2. detsembri 1996. aasta määrusega (EÜ) nr 118/97), mida on muudetud Euroopa Parlamendi ja nõukogu 13. aprilli 2005. aasta määrusega (EÜ) nr 647/2005, artikli 11 lõike 1 punkti a tuleb tõlgendada nii, et liikmesriigi kohtud, kelle poole on pöördutud tööandja suhtes algatatud kohtumenetluse raames asjaolude tõttu, millest nähtub nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (muudetud ja ajakohastatud määrusega nr 118/97), mida on muudetud Euroopa Parlamendi ja nõukogu 31. märtsi 2004. aasta määrusega (EÜ) nr 631/2004, artikli 14 lõike 1 punkti a alusel välja antud tõendite E 101 pettuse teel saamine või nende pettuslik kasutamine töötajate suhtes, kes töötavad selles liikmesriigis, saavad tuvastada pettuse esinemise ja järelikult jätta need tõendid E 101 arvesse võtmata alles pärast seda, kui nad on veendunud, et:
                  
                              —
                           
                           
                              esiteks algatati selle määruse artikli 84a lõikes 3 ette nähtud menetlus viivitamata ning et väljastava liikmesriigi pädeval asutusel oli seega võimalik uuesti hinnata, kas need tõendid anti välja põhjendatult, arvestades vastuvõtva liikmesriigi pädeva asutuse esitatud konkreetseid asjaolusid, mis annavad alust arvata, et samad tõendid on saadud pettuse teel või neid kasutati pettuslikult, ning
                           
                        
                              —
                           
                           
                              teiseks ei ole väljastava liikmesriigi pädev asutus neid tõendeid uuesti läbi vaadanud ega võtnud mõistliku aja jooksul seisukohta nende asjaolude suhtes, vajaduse korral need tõendid tühistades või võttes need tagasi.
                           
                        
            
                  2.
               
               
                  Määruse nr 574/72 (muudetud ja ajakohastatud määrusega nr 118/97), mida on muudetud määrusega nr 647/2005, artikli 11 lõiget 1 ja liidu õiguse esimuse põhimõtet tuleb tõlgendada nii, et olukorras, kus tööandja on vastuvõtvas liikmesriigis kriminaalkorras süüdi mõistetud selle alusel, et liidu õigust eirates on lõplikult tuvastatud pettus, on nendega vastuolus see, kui selle liikmesriigi tsiviilkohus, kellele kohaldub riigisisese õiguse põhimõte, mille kohaselt omab jõustunud kohtuotsus kriminaalasjas seadusjõudu tsiviilasja suhtes, mõistab tööandjalt ainuüksi selle süüdimõistmise tõttu välja hüvitise, et hüvitada selle pettuse tõttu töötajale või selle sama liikmesriigi pensioniasutusele tekitatud kahju.
               
            
         (1)  ELT C 283, 28.8.2017
      
      
         ELT C 112, 26.3.2018